Thea Kruger - 2011-09-08 Wil jy hê ek moet voel vir kinders wat honger ly? Ek voel vir hulle. Wil jy hê ek moet siekes dien wat in die hospitaal sterf? Ek sal hulle dien. Wil jy hê ek moet moeders troos wat treur, wie se kinders struikel in ons daaglikse oorlewingsoorlog? Ek sal hulle troos.
Maar hierdie seer is myne. Privaat. Dit vul elke gedagte van my, besoek my in my slaap. Dit vreet aan my hart, my hoop en my gewete. Ek het jou innig lief. Ek het jou verloor … en dit ruk my verbete. CVO Skool Pretoria is kwarteeu oud
Saturday, 21 October 2017 15:59
Die hoewe waarop die CVO Skool Pretoria staan is vroeg in Desember 1991 vir die ‘yslike’ prys van R320 000 aangekoop. Plot 1 van gedeelte 373 JR in Zwavelpoort was toe ver buite die stad en CVO leerlinge het oor die jare gesien hoe die stadsgrens al hoe nader kom.
Daardie Desember van 1991 het ouers die terrein en geboue in bruikbare ruimtes en klaskamers omskep, waarvan die grasdakgeboue vandag steeds vir die kleuterskool en sommige van die seniorklasse gebruik word.
Die oorspronklike grasdakgebou
Die skool het op 22 Januarie 1992 met 36 leerlinge en sewe onderwysers geopen. Op 14 Februarie 1992 het die skool berig ontvang dat die destydse TOD die aansoek van die skool as onafhanklike skool goedgekeur het en op 27 Februarie 1992 het die amptelike opening van die skool plaasgevind.
Die skool se eerste personeel en leerlinge in 1992
Die ontstaan van CVO Skool Pretoria het reeds in 1989 begin toe die Raad vir Christelik-Volkseie Onderwys op 15 Maart van daardie jaar gestig is. Dié raad het dit ten doel gehad om CVO-skole regoor die land te stig.
’n Klaskamertent wat in 1994 as wiskundeklas gebruik is
Die skool se eerste huissport-atletiekbyeenkoms was in 1994, die eerste matriekgroep en -afskeidgeleentheid was in 1995 en die eerste kaskarwedren en registrasie van die skoolwapen in 1999. Die skool het vanaf 1997 die BCVO se matriekeksamen wat deur SAFSERT goedgekeur was, begin skryf.
Die sportvelde is in 1999 voorberei en gras is geplant
Die skool gaan steeds voort met nuwe ontwikkelings, soos die hotelskool wat in 2015 geopen is. Daar is vandag nog vier personeellede in diens wat in 1993 en 1994 aangestel is.